open-index/open-wikipedia-markdown huggingface dataset:
জিনেট অল্টওয়েগ

**জিনেট এলেনর উইর্জ** সিবিই (জন্ম নাম **অল্টওয়েগ**; ৮ই সেপ্টেম্বর ১৯৩০ &ndash; ১৮ই জুন ২০২১) ছিলেন একজন ব্রিটিশ ফিগার স্কেটার। তিনি মহিলাদের একক প্রতিযোগিতায় অংশ নিয়েছিলেন। তিনি ছিলেন ১৯৫২ সালের অলিম্পিক চ্যাম্পিয়ন, ১৯৪৮ সালের অলিম্পিক ব্রোঞ্জ পদক বিজয়ী, ১৯৫১ সালের বিশ্ব চ্যাম্পিয়ন এবং একজন দ্বি (১৯৫১ এবং ১৯৫২) ইউরোপীয় চ্যাম্পিয়ন।

## জীবন এবং কর্মজীবন

### প্রাথমিক জীবন
**জিনেট ১৯৩০ সালের** ৮ই সেপ্টেম্বর ভারতের বোম্বেতে জন্মগ্রহণ করেছিলেন। তিনি লিভারপুলে বড় হয়ে উঠেছিলেন। তাঁর মা ছিলেন একজন স্কটিশ এবং বাবা ছিলেন সুইস। তিনি একজন প্রতিযোগী টেনিস খেলোয়াড় ছিলেন, স্কেটিং-এ মনোযোগ দেওয়ার জন্য খেলা ছেড়ে দেওয়ার আগে, ১৯৪৭ সালে তিনি উইম্বলডনে জুনিয়র ফাইনালে পৌঁছেছিলেন।

### স্কেটিং জীবন
জিনেটের প্রশিক্ষক ছিলেন জ্যাক গার্শউইলার। জিনেট তাঁর শক্তিশালী কম্পালসারি ফিগারের (ফিগার স্কেটিংয়ের একটি বিভাগ) জন্য পরিচিত ছিলেন। তিনি ১৯৪৮ সালের শীতকালীন অলিম্পিকে সুইজারল্যান্ডের সেন্ট মরিটজে ব্রোঞ্জ জিতেছিলেন। প্রথম ও দ্বিতীয় স্থানে ছিলেন যথাক্রমে কানাডার বারবারা অ্যান স্কট এবং অস্ট্রিয়ার ইভা পাওলিকে। ১৯৫১ সালে, তিনি জুরিখে ইউরোপীয় চ্যাম্পিয়নশিপে এবং মিলানে বিশ্ব চ্যাম্পিয়নশিপে বিজয় মঞ্চের ওপর দাঁড়িয়েছিলেন।

ভিয়েনায় ১৯৫২ সালের ইউরোপিয়ান চ্যাম্পিয়নশিপে জিনেট সফলভাবে তাঁর মহাদেশীয় শিরোপা রক্ষা করেছিলেন। নরওয়ের অসলোতে ১৯৫২ সালের শীতকালীন অলিম্পিকে তিনি মার্কিন যুক্তরাষ্ট্রের টেনলি অ্যালব্রাইট এবং ফ্রান্সের জ্যাকলিন ডু বিফের সঙ্গে প্রতিযোগিতা করে স্বর্ণপদক পেয়েছিলেন। তিনি শীতকালীন অলিম্পিকে ব্যক্তিগত স্বর্ণপদক জয়ী প্রথম ব্রিটিশ মহিলা হয়েছিলেন। ভ্যাঙ্কুভারে ২০১০ সালের শীতকালীন অলিম্পিকে পর্যন্ত তাঁর কৃতিত্ব অক্ষুণ্ণ ছিল, এরপর অ্যামি উইলিয়ামস স্কেলিটন ক্রীড়া বিভাগে সোনা জিতে তাঁর সমকক্ষ হয়েছিলেন। জিনেট ছিলেন প্রথম ব্রিটিশ মহিলা যিনি শীতকালীন অলিম্পিকে দুটি পৃথক পদক (স্বর্ণ এবং ব্রোঞ্জ) জিতেছিলেন।

অলিম্পিক জয়ের পর, জিনেট হাঁটুর আঘাতের কারণে লাভজনক পেশাদার জীবন ছেড়ে দেন। ১৯৫৩ সালে, তাঁকে কমান্ডার অফ দ্য অর্ডার অফ দ্য ব্রিটিশ এম্পায়ার (সিবিই) উপাধিতে ভূষিত করা হয়। তিনি ১৯৯৩ সালে ওয়ার্ল্ড ফিগার স্কেটিং হল অফ ফেমে অন্তর্ভুক্ত হন।

### পরবর্তী জীবন
স্কেটিং থেকে অবসর নেওয়ার পর, জিনেট সুইজারল্যান্ডের পেস্তালোজি চিলড্রেনস ভিলেজে কাজ করেছেন। তিনি সুইস স্কেটার সুসি উইর্জের ভাই মার্ক উইর্জকে বিয়ে করেছিলেন। ১৯৭৩ সালে তাঁদের বিবাহবিচ্ছেদের হয় যায়। তাঁদের চার সন্তান ছিল, তাঁদের মেয়ে ক্রিস্টিনা উইর্জ সুইজারল্যান্ডের ১৯৮৩ সালের বিশ্ব চ্যাম্পিয়ন কার্লিং দলের সদস্য ছিলেন। ২০২১ সালের জুনে, সুইজারল্যান্ডে জিনেটের মৃত্যুর ঘোষণা করা হয়েছিল।

## ফলাফল

## তথ্যসূত্র

বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:১৯৫২ শীতকালীন অলিম্পিকের পদক বিজয়ী
বিষয়শ্রেণী:১৯৪৮ শীতকালীন অলিম্পিকের পদক বিজয়ী
বিষয়শ্রেণী:অলিম্পিক স্বর্ণপদক বিজয়ী ব্রিটিশ
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:২০২১-এ মৃত্যু
বিষয়শ্রেণী:১৯৩০-এ জন্ম
বিষয়শ্রেণী:ফিগার স্কেটিংয়ে অলিম্পিক পদক বিজয়ী
বাংলা ব্যান্ড দিবস

**বাংলা ব্যান্ড দিবস** প্রতি বছর ১৩ ডিসেম্বর বাংলা ব্যান্ড সঙ্গীত উদযাপনের উদ্দেশ্যে পালিত হয়। এটি বাংলা ব্যান্ড সঙ্গীতশিল্পীদের জন্য অন্যতম স্মরণীয় দিন।

পৃথিবী ব্যান্ডের সুরকার কৌশিক চক্রবর্তী এই দিনের প্রবর্তক। তিনি এই দিবস পালনের জন্য কলকাতার গল্ফ গ্রিন সংলগ্ন অঞ্চলে "হাওয়ায় মেলেছি পাখনা" নামক কনসার্ট করেছিলেন (২০১৪)।

## ইতিহাস
১৩ ডিসেম্বর ২০১৪ তারিখে, একটি বিখ্যাত বাংলা ব্যান্ড অভিলাষার কণ্ঠশিল্পী কুট্টি মজুমদারের স্মরণে 'হাওয়ায় মেলেছি পাখনা' নামে একটি ট্রিবিউট কনসার্টের আয়োজন করা হয়। তার ব্যান্ড সদস্য রাজা মুখার্জী এবং সত্যদেব বর্মণ এবং পৃথিবীর কৌশিক চক্রবর্তীর সাথে কনসার্টটি স্থাপনে গুরুত্বপূর্ণ ভূমিকা ছিল। দিনটিতে কলকাতা, ভারতের বিপুল সংখ্যক শীর্ষ বাংলা ব্যান্ড, কুট্টিকে শ্রদ্ধা জানাতে একত্রিত হয়েছিল। কুট্টি মজুমদার ১ অক্টোবর ২০১৪ তারিখে মৃত্যুবরণ করেছেন।

সেইদিন, কৌশিক চক্রবর্তীর সাথে একত্রিত হয়েছিলেন অভিলাশার সদস্য রাজা মুখার্জী ও সত্যদেব বর্মণ এবং তারা অনেক গুরুত্বপূর্ণ ভূমিকা পালন করেছিলেন। সিধু, পটা, গাবু, কৌশিক এবং সৌমিত্র রায়, অন্যদের মধ্যে, ২৬টি অভিলাষা ব্যান্ডের নিজস্ব গান পরিবেশন করেছিলেন এবং রূপম গৌতম চট্টোপাধ্যায়ের রচনা *দরিয়া* গানটি গাইতে মঞ্চে সকলের সাথে যোগ দিয়েছিলেন।

কৌশিক দিনটিকে 'বাংলা ব্যান্ড দিবস' হিসেবে চিহ্নিত করেছেন কারণ ১৩ তারিখের দিনটি ছিল বাংলা ব্যান্ডের জন্য একটি নবজাগরণ। অনেক বাংলা ব্যান্ড সঙ্গীতশিল্পীর একত্রিত হওয়াটা বেশ দীর্ঘ সময় ছিল। মিউজিশিয়ানরা শুধু তাদের ব্যক্তিগত ব্যান্ডেই সীমাবদ্ধ রাখেননি, সম্মিলিত হয়ে সেই রাতে পারফর্ম করেছেন।

## বহিঃসংযোগ
* কলকাতা টাইমস টাইমস অফ ইন্ডিয়ার দিনসেরা প্রতিবেদন
* হাওয়ায় মেলেছি  পাখনা কনসার্ট ভিডিও (ইউটিউব)

## তথ্যসূত্র

বিষয়শ্রেণী:বাংলা সঙ্গীত
বিষয়শ্রেণী:ভারতের সঙ্গীত উৎসব
বিষয়শ্রেণী:পশ্চিমবঙ্গের সংস্কৃতি
রতনচন্দ্র কর

**ডাঃ রতনচন্দ্র কর** হলেন আন্দামান ও নিকোবর দ্বীপপুঞ্জের অবসরপ্রাপ্ত সরকারি চিকিৎসক। স্থানীয়দের কাছে 'জারোয়াদের ডাক্তার' নামে পরিচিত বাঙালি চিকিৎসক যিনি জীবনের অর্ধেকের বেশিরভাগ সময়ই জারোয়া জনজাতির চিকিৎসায় কাটিয়ে দেন।  চিকিৎসা ক্ষেত্রে তার নিরলস প্রচেষ্টার জন্য ভারত সরকার ২০২৩ খ্রিস্টাব্দে ভারতের চতুর্থ সর্বোচ্চ বেসামরিক পুরস্কার পদ্মশ্রী  প্রদান করে। 

## সংক্ষিপ্ত জীবনী
রতনচন্দ্র করের জন্ম পশ্চিমবঙ্গের অধুনা পশ্চিম মেদিনীপুর জেলার ঘাটাল মহকুমার মনসুকার সন্নিহিত বনহরিসিংহপুর গ্রামে। বিদ্যালয়ের পাঠ শেষে কলকাতার নীলরতন সরকার মেডিক্যাল কলেজ ও হাসপাতালে ডাক্তারী পড়তে আসেন। ১৯৮২ খ্রিস্টাব্দে তিনি  চিকিৎসাশাস্ত্রে কলকাতা বিশ্ববিদ্যালয়ের স্নাতক হন।

## কর্মজীবন

কিছুদিন ডাঃ রতনচন্দ্র কর নাগাল্যান্ডে স্থানীয় কোন্যাক জনজাতির চিকিৎসার কাজে লিপ্ত থাকেন। তার সেই অভিজ্ঞতার কারণে আন্দামান ও নিকোবর দ্বীপপুঞ্জের কেন্দ্রশাসিত অঞ্চল প্রশাসন ১৯৯৮ খ্রিস্টাব্দে মেডিক্যাল অফিসার হিসাবে স্থানান্তরিত করে। সেখানকার এক প্রত্যন্ত দ্বীপে জারোয়া জনজাতির বহু মানুষেরা সেসময় সংক্রামক ব্যাধি হামে আক্রান্ত হয়েছিল। জারোয়া সম্প্রদায়ের লোকেরা বিষাক্ত ধনুক ও তীরে সজ্জিত থাকেন এবং তারা বহিরাগতদের প্রবেশ পছন্দ করে না। কাজেই সকলে নিরাপত্তার বিষয়ে চিন্তিত থাকেন। ডাঃ কর নাগাল্যান্ডে কাজ করার অভিজ্ঞতার উপর চ্যালেঞ্জ নিয়ে মধ্য আন্দামানের পোর্ট ব্লেয়ার হতে ৯০ কিলোমিটার দূরত্বে ৭০০ বর্গকিলোমিটার বিস্তৃত জারোয়া অধ্যুষিত জঙ্গলে কদমতলা হাসপাতালে যান।  জারোয়াদের সম্ভাব্য প্রতিক্রিয়ার বিষয় মাথায় রেখে মাত্র চার থেকে পাঁচ মাসে তাদের ভাষা শেখেন ও সংস্কৃতির সঙ্গে পরিচিত হন এবং  সুচিকিৎসায় তাদের সঙ্গে মিশে যান। তাদের হাম এবং অন্যান্য রোগ থেকে বাঁচিয়ে তোলেন। পরবর্তীতে তাদের শুধু রোগ নিরাময় নয়, বিলুপ্তির হাত থেকেও তাদের রক্ষা করেন।  ১৯৯৮ খ্রিস্টাব্দ হতে ২০০৩ খ্রিস্টাব্দ পর্যন্ত সময়ে জনজাতির সংখ্যার বৃদ্ধি হয়। ২০০৩ খ্রিস্টাব্দে তিনি পোর্ট ব্লেয়ারের ফিরে আসেন,কিন্তু জারোয়াদের চিকিৎসার জন্য প্রায়শই প্রত্যন্ত স্থানে চলে যেতেন। ২০০৬ খ্রিস্টাব্দে তিনি আন্দামান ও নিকোবর দ্বীপপুঞ্জের কেন্দ্রশাসিত প্রশাসনের আদিবাসী কল্যাণ দপ্তরের ডেপুটি ডিরেক্টর হন এবং ২০১২ খ্রিস্টাব্দ হতে ২০১৩ খ্রিস্টাব্দ পর্যন্ত তিনি নীল দ্বীপে স্থানান্তরিত হন। ২০১৪ খ্রিস্টাব্দে অবসরের পর তিনি কিছুদিন আন্দামান ও নিকোবর দ্বীপপুঞ্জের চাথাম দ্বীপে অবস্থিত এশিয়ার বৃহত্তম এবং প্রাচীন করাত কল *চাথাম স মিল*-এ চিকিৎসা পরিষেবা প্রদান করেন। ২০২২ খ্রিস্টাব্দ হতে তিনি ব্যাঙ্গালোরে বসবাস করছেন। আন্দামান ও নিকোবর দ্বীপপুঞ্জের এই জনজাতির উপর  ইংরাজীত-*দ্য জারোয়াজ্ অফ দ্য আন্দামানস্ ও বাংলাতে - *আন্দামানের আদিম জনজাতি জারোয়া'' গ্রন্থ রচনা করেছেন ডাক্তার কর।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:পশ্চিমবঙ্গের মেদিনীপুর জেলার ব্যক্তি
বিষয়শ্রেণী:বাঙালি চিকিৎসক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চিকিৎসায় পদ্মশ্রী প্রাপক
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:২১শ শতাব্দীর ভারতীয় চিকিৎসক
ক্রিকেট স্কটল্যান্ড

**ক্রিকেট স্কটল্যান্ড** হল স্কটল্যান্ড দেশে ক্রিকেটের নিয়ন্ত্রক সংস্থা। পূর্বে এটি *স্কটিশ ক্রিকেট ইউনিয়ন* নামে পরিচিত ছিল। এটির মূল ভিত্তি হল এডিনবরার জাতীয় ক্রিকেট অ্যাকাডেমি।

স্কটিশ ক্রিকেট ইউনিয়ন ১৯০৮ সালে গঠিত হয়েছিল, কিন্তু নাম পরিবর্তন সহ ২০০১-এ একটি বড় পুনর্গঠন করা হয়েছিল। এটি একটি সহযোগী দেশ হিসাবে ১৯৯৪ সালে আন্তর্জাতিক ক্রিকেট কাউন্সিল সদস্য হয়। এর তিনটি সাব-অ্যাসোসিয়েশন রয়েছে: ইস্ট অফ স্কটল্যান্ড ক্রিকেট অ্যাসোসিয়েশন, ওয়েস্টার্ন ডিস্ট্রিক্ট ক্রিকেট ইউনিয়ন এবং অ্যাবারডিনশায়ার ক্রিকেট অ্যাসোসিয়েশন। ব্রায়ান অ্যাডেয়ার প্রেসিডেন্ট (১৯৮৩) এবং চেয়ারম্যান (১৯৮৬) হিসেবে দায়িত্ব পালন করেন। বর্ণবিদ্বেষের অভিযোগে সমগ্র বোর্ড 
২৪ জুলাই ২০২২-এ পদত্যাগ করে।

## ইতিহাস
## হল অব ফেম
নভেম্বর ২০১১-এ, ক্রিকেট স্কটল্যান্ড হল অব ফেম প্রকাশ করে।

## তথ্যসূত্র

বিষয়শ্রেণী:১৯০৮-এ প্রতিষ্ঠিত সংস্থা
বিষয়শ্রেণী:স্কটল্যান্ডের ক্রিকেট প্রশাসন
বিষয়শ্রেণী:স্কটল্যান্ডের ক্রীড়া পরিচালনা পরিষদ
বিষয়শ্রেণী:স্কটল্যান্ডের ক্রীড়া নিয়ন্ত্রণ সংস্থা
বিষয়শ্রেণী:ক্রিকেট প্রশাসন
বিষয়শ্রেণী:এডিনবরাভিত্তিক সংগঠন
বিষয়শ্রেণী:১৯০৮-এ প্রতিষ্ঠিত
জাতীয় ভোটার দিবস

**জাতীয় ভোটার দিবস** বাংলাদেশে পালিত একটি জাতীয় দিবস। দিবস ২ মার্চ পালিত হয়। বাংলাদেশ নির্বাচন কমিশন কর্তৃক ভোটাধিকার সম্পর্কে জনসচেতনতা বাড়ানোর লক্ষ্যে ২০১৮ সালের ২রা মার্চ থেকে দিবসটি পালিত হচ্ছে।

## ইতিহাস
জাতীয় ভোটার দিবস পালিত হতো ১ মার্চ। ২০১৮ সালের ২ এপ্রিল অনুষ্ঠিত মন্ত্রিপরিষদের বৈঠকে ‘খ’ শ্রেণিভুক্ত দিবস হিসেবে ১ মার্চকে জাতীয় ভোটার দিবস হিসেবে ঘোষণা ও উদযাপনের প্রস্তাব অনুমোদন দেওয়া হয়। পরে একই বছরের ৭ এপ্রিল মন্ত্রিপরিষদ বিভাগ থেকে ১ মার্চ তারিখকে ‘জাতীয় ভোটার দিবস’ ঘোষণা করে পরিপত্র জারি করা হয়। কিন্তু পরবর্তীতে ১ মার্চ জাতীয় বীমা দিবস ঘোষণা করে এবং ২রা মার্চকে জাতীয় ভোটার দিবস পালনের সিদ্ধান্ত নেয়া হয়।

## কর্মসূচি

## তথ্যসূত্র

বিষয়শ্রেণী:বাংলাদেশের জাতীয় দিবস
বিষয়শ্রেণী:জাতীয় দিবস
বিষয়শ্রেণী:বাংলাদেশে উদ্‌যাপিত দিবস
সেলমা ডি'সিলভা

**সেলমা জুলিয়েট ক্রিস্টিনা ডি'সিলভা** (জন্ম ২৪শে জুলাই ১৯৬০) হলেন ভারতীয় মহিলা হকি দলের একজন প্রাক্তন খেলোয়াড়। তিনি ১৯৮০ গ্রীষ্মকালীন অলিম্পিক এবং ১৯৮২ এশিয়ান গেমস সহ অন্যান্য অনেক আন্তর্জাতিক টুর্নামেন্টে ভারতের প্রতিনিধিত্ব করেছিলেন। ১৯৮৩ সালে কুয়ালালামপুরের মহিলা বিশ্বকাপে তিনি ভারতীয় মহিলা হকি দলের অধিনায়কও ছিলেন।

## প্রাথমিক জীবন এবং শিক্ষা
ডি'সিলভা মুম্বাইয়ে জন্মগ্রহণ করেন এবং মাটুঙ্গার গুরু নানক খালসা কলেজে পড়াশোনা করেন।

২০১৩ সাল পর্যন্ত, তিনি ভারতের মুম্বাইতে বসবাস করছিলেন।

## হকি খেলোয়াড় জীবন
১৯৭৯ - ১৯৯৬ সালে ডি'সিলভা ওয়েস্টার্ন রেলওয়ে মহিলা হকি দলের হয়ে খেলেছেন। তিনি এই বছরগুলিতে সমগ্র ভারতে অনুষ্ঠিত বিভিন্ন টুর্নামেন্টে বোম্বে, ওয়েস্টার্ন রেলওয়ে এবং ভারতীয় রেলওয়ের প্রতিনিধিত্ব করেছেন।

১৯৭৯ সালে কানাডার ভ্যাঙ্কুভারে তিনি মহিলা বিশ্বকাপ হকিত ভারতের প্রতিনিধিত্ব করেছিলেন। ১৯৮০ সালে মস্কোতে অলিম্পিক গেমসে তিনি ভারতের প্রতিনিধিত্ব করেন। ১৯৮১ সালে জাপানে অনুষ্ঠিত এশিয়ান মহিলা হকি চ্যাম্পিয়নশিপ, ১৯৮১ সালে সিঙ্গাপুরের চতুর্ভুজ টুর্নামেন্টে এবং ১৯৮২ সালে জার্মানিতে ইন্দো - জার্মান সিরিজে তিনি ভারতের প্রতিনিধিত্বকারী বিজয়ী দলে ছিলেন। তিনি ১৯৮২ সালে নতুন দিল্লিতে অনুষ্ঠিত এশিয়ান গেমসে ভারতের প্রতিনিধিত্ব করেন এবং আবার ১৯৮৩ সালে কুয়ালালামপুর বিশ্বকাপে অধিনায়ক হিসেবে ভারতীয় দলে খেলেছিলেন। ১৯৯১ সালে ভারতের রাষ্ট্রপতি তাঁকে পদ্মশ্রী পুরস্কার প্রদান করেন।

## আরও দেখুন

* ১৯৮০ গ্রীষ্মকালীন অলিম্পিকে ভারত
* পদ্মশ্রী পুরস্কার (১৯৯০-১৯৯৯)

## তথ্যসূত্র

## বহিঃসংযোগ

*
* Bio
* পদক তথ্য

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:১৯৮২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:ভারতীয় নারী ফিল্ড হকি খেলোয়াড়
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:ভারতের অলিম্পিক ফিল্ড হকি খেলোয়াড়
বিষয়শ্রেণী:মুম্বই থেকে আগত ফিল্ড হকি খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:১৯৮০ গ্রীষ্মকালীন অলিম্পিকের ফিল্ড হকি খেলোয়াড়
মীনাক্ষী (নায়ক রানি)

**মীনাক্ষী** (১৭০০-১৭৩৬) ছিলেন দক্ষিণ ভারতের তৎকালীন মাদুরাই অঞ্চল শাসনকারী নায়ক সাম্রাজ্যের রাণী। ১৭৩১ থেকে ১৭৩৬ সাল পর্যন্ত তিনি এই রাজ্য শাসন করেছিলেন   তার দত্তক পুত্রের বয়স ছিল কম এবং সে রাজ্যভার গ্রহণে অক্ষম ছিল। তাই রানি মীনাক্ষী তার দত্তক পুত্রের রাজপ্রতিনিধি হিসাবে শাসন করেছিলেন। 

তিনি ছিলেন মাদুরাই নায়ক বংশের আরেক জনপ্রিয় ও তেজস্বী রানি মঙ্গম্মলের নাতবউ। মীনাক্ষীর সাথে মাদুরাই নায়ক রাজ্যের রাজা বিজয়া রাঙ্গা চোক্কানাথ নায়ক -এর বিবাহ হয়েছিল। সম্পর্কে বিজয়া রাঙ্গা চোক্কানাথ নায়ক ছিলেন রানি মঙ্গম্মলের নাতি। দুর্ভাগ্যক্রমে ১৭৩১ সালে রাজা  বিজয়া রাঙ্গা চোক্কানাথ  -এর মৃত্যু হয়। সাম্রাজ্যকে কোনও উত্তরাধিকারী না দিয়েই তিনি মারা যান। রাজার অকাল মৃত্যু রাজ্যের ভবিষ্যৎ অনিশ্চিত করে তোলে। রানী মীনাক্ষী এই দুঃসময়ে শক্ত হাতে রাজ্যের ভার ও রাজকার্যের ভার নিজ হস্তে গ্রহণ করেন। তিনি ভাঙ্গারু থিরুমলাইয়ের ছেলেকে দত্তক পুত্র হিসাবে গ্রহণ করেন। রাজ্যকে শত্রুর হাত থেকে রক্ষা করতে ও রাজ্যের ভবিষ্যৎ সুনিশ্চিত করতে রানী মীনাক্ষী তার নাবালক দত্তক পুত্রকে নায়ক রাজবংশের ভাবী উত্তরাধিকারী হিসাবে ঘোষণা করেছিলেন। কিন্তু সেই নাবালক দত্তক পুত্র ছিল রাজ্য শাসনে অক্ষম ও অভিজ্ঞতাহীন। তাই দেশকে সুশাসনে বেধে রাখতে তিনি  নিজেকে তার দত্তক পুত্রের প্রতিনিধি হিসাবে ঘোষণা করেছিলেন এবং তার হয়ে রাজ্য শাসন করতেন।

তিনি ছিলেন মাদুরাই নায়ক রাজবংশ ও সাম্রাজ্যের শেষ শাসক।

## তথ্যসূত্র

বিষয়শ্রেণী:১৮শ শতাব্দীর ভারতীয় ব্যক্তি
বিষয়শ্রেণী:১৮শ শতাব্দীর ভারতীয় নারী
বিষয়শ্রেণী:১৮শ শতাব্দীর নারী শাসক
বিষয়শ্রেণী:১৭০০-এ জন্ম
বিষয়শ্রেণী:তেলুগু ব্যক্তি
বিষয়শ্রেণী:১৭৩৬-এ মৃত্যু
হেতাল দাভে

**হেতাল দাভে** হলেন ভারতের প্রথম এবং একমাত্র পেশাদার মহিলা সুমো কুস্তিগির। ২০০৮ সালে, এই মুম্বাইয়ের মহিলা লিমকা বুক অফ রেকর্ডসে নিজের নাম তুলেছিলেন।

তিনি তাইওয়ানে অনুষ্ঠিত ২০০৯ ওয়ার্ল্ড গেমসে অংশ নিয়েছিলেন, কিন্তু প্রথম রাউন্ডে হেরে গিয়ে প্রতিযোগিতা থেকে বেরিয়ে যান।

## ব্যক্তিগত জীবন
তাঁর বাবা এবং ভাই খেলাধুলায় তাঁর আগ্রহকে খুব সমর্থন করেছিলেন। তিনি একজন বাণিজ্য স্নাতক এবং বিভিন্ন স্কুলে ছাত্রদের কুস্তি ও জুডোতে প্রশিক্ষণ দেন।

দাভে একজন জুডো প্রশিক্ষক। তিনি প্রায় তাঁর ছয় বছর বয়স থেকে জুডোতে প্রশিক্ষণ নেওয়া শুরু করেছিলেন।

## প্রশিক্ষণ
ভারতে দাভের সাথে অনুশীলনের জন্য কোনও মহিলা প্রতিপক্ষ নেই। তাই পুরুষ খেলোয়াড় এবং তাঁর ভাই অক্ষয়ের সাথেই তাঁকে অনুশীলন করতে হয়। ভারতে সুমো আখড়া নেই, তাই তাঁকে প্রাকৃতিক ভূখণ্ডেই অনুশীলন করতে হয়েছিল এবং তিনি দক্ষিণ মুম্বাইয়ের ওভাল ময়দান বেছে নিয়েছিলেন।

২০০৮ সালে এস্তোনিয়াতে তিনি তাঁর প্রথম আন্তর্জাতিক চ্যাম্পিয়নশিপ খেলেছেন। তিনি বিশ্বব্যাপী শীর্ষ ৮ জনের তালিকায় এসেছেন এবং *নিউজউইকের* ১৫০ জন নির্ভীক নারীর তালিকায় অন্তর্ভুক্ত হয়েছেন।

এস্তোনিয়ার পর, দাভে পোল্যান্ড, ফিনল্যান্ড এবং তাইওয়ানের টুর্নামেন্টে ভারতের প্রতিনিধিত্ব করেছেন। ২০০৯ সালের বিশ্ব গেমসে, তিনি মহিলাদের মিডলওয়েট বিভাগে পঞ্চম স্থানে ছিলেন।

## স্বীকৃতি
সুমো কুস্তি ভারতের স্বীকৃত খেলাগুলির মধ্যে নেই, তারপরও দাভে বেশ কয়েকটি প্রতিযোগিতায় ভারতের প্রতিনিধিত্ব করেছেন।

বিশ্বের ১৫০ জন নির্ভীক নারীর তালিকায় নিজের নাম লিখিয়েছেন হেতাল দাভে।

তিনি যখন বিশ্ব গেমসে অংশগ্রহণ করেছিলেন তখন তিনিই ভারতের একমাত্র মহিলা অংশগ্রহণকারী ছিলেন, যিনি ২০০টিরও বেশি গেমের মধ্যে থেকে নিজের দেশ এবং সুমো কুস্তির প্রতিনিধিত্ব করেছিলেন।

## তথ্যসূত্র

## বহিঃসংযোগ

* ফেসবুক পাতা
* बीबीसी हिंदी पर

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:ভারতীয় নারী মার্শাল শিল্পী
বিষয়শ্রেণী:মহিলা সুমো কুস্তিগির
কাশ্মীরা জোগলেকার

**কাশ্মীরা রাম জোগলেকার** (জন্ম ১৬ই নভেম্বর ১৯৮৫) পুনের একজন ভারতীয় ব্যাডমিন্টন খেলোয়াড়। তিনি সম্পূর্ণভাবে বধির একজন ব্যক্তি।

## খেলোয়াড় জীবন
তিনি ২০০০ এবং ২০০১ সালে বধিরদের জন্য ভারতীয় জাতীয় দলের খেলোয়াড় ছিলেন। তিনি ২০০১ সালে বধির অলিম্পিকে রাজীব বাগ্গার সাথে মিশ্র ডাবল চ্যাম্পিয়নশিপে স্বর্ণপদক জিতেছিলেন।

তিনি, ২০০০ সালে, তাইওয়ানে অনুষ্ঠিত বধিরদের জন্য এশিয়ান গেমসে সিঙ্গলসে একটি ব্রোঞ্জ পদক এবং ডাবলসে একটি রৌপ্য পদক জিতেছেন। কাশ্মীরা পেশাদার ব্যাডমিন্টন খেলোয়াড় হিসেবে হায়দ্রাবাদ, অন্ধ্রপ্রদেশ রাজ্য, মহারাষ্ট্র রাজ্যের স্থানীয় দলের হয়ে খেলেছেন। হায়দ্রাবাদে, তিনি এস এম আরিফের অধীনে প্রশিক্ষণপ্রাপ্ত হন। ১৯৯৮ সালে, তিনি পুনে চলে যান এবং দেওধরের অধীনে প্রশিক্ষণ শুরু করেন। তিনি ২০০১ সালে গোড়ালির আঘাতের পর পেশাদার ব্যাডমিন্টন ছেড়ে দেন। 
## শিক্ষা ও কর্মজীবন
কাশ্মীরা পুনের রেণুকা স্বরূপ উচ্চ বিদ্যালয়ে পড়াশোনা করেছেন। তিনি তাঁর প্রাথমিক ও মাধ্যমিক শিক্ষার সময় ৬ বছরের জন্য অধ্যয়নশীল বধির ছাত্র হিসেবে আলেকজান্ডার গ্রাহাম বেল বৃত্তি পেয়েছিলেন। তিনি ২০০১ সালে এসএসসি পরীক্ষায় মহারাষ্ট্র জুড়ে প্রতিবন্ধী বিভাগের মধ্যে প্রথম স্থান অর্জন করেছিলেন। এছাড়াও তিনি ২০০৩ সালে এইচএসসি পরীক্ষায় সমগ্র মহারাষ্ট্র রাজ্যে প্রতিবন্ধী বিভাগে প্রথম স্থান অধিকার করেন। কাশ্মীরা পুনের গভর্নমেন্ট কলেজ অফ ইঞ্জিনিয়ারিংয়ে (সিওইপি) কম্পিউটার ইঞ্জিনিয়ারিংর  পড়ার জন্য ভর্তি হন। নরওয়েতে যাওয়ার আগে তিনি এইচপিতে ৩ বছর এবং ক্যাল কনসালটেন্সিতে প্রায় এক বছর কাজ করেছিলেন।

## তথ্যসূত্র

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:ভারতীয় নারী ব্যাডমিন্টন খেলোয়াড়
বিষয়শ্রেণী:ভারতীয় বধির ব্যক্তি
বিষয়শ্রেণী:২১শ শতাব্দীর ভারতীয় নারী ক্রীড়াবিদ
২০২২–২৩ সংযুক্ত আরব আমিরাতে আফগানিস্তান পুরুষ ক্রিকেট দল বনাম পাকিস্তান

পাকিস্তান পুরুষ ক্রিকেট দল ২০২৩ সালের মার্চ মাসে আফগানিস্তানের বিপক্ষে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য সংযুক্ত আরব আমিরাত সফর করে। সিরিজের সব ম্যাচ শারজাহতে অনুষ্ঠিত হয়। ২০২৩ সালের মার্চ মাসে সিরিজের সূচি ঘোষিত হয়।

প্রাথমিকভাবে ২০২১ সালে পাকিস্তান ও আফগানিস্তানের মধ্যে একটি তিন ম্যাচের একদিনের আন্তর্জাতিক (ওডিআই) সিরিজ অনুষ্ঠিত হওয়ার কথা ছিল, কিন্তু ২০২১ সালের আগস্ট মাসে সিরিজটি অনির্দিষ্টকালের জন্য স্থগিত করা হয়। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে আয়োজিত হওয়ার কথা থাকলেও আফগানিস্তান ও পাকিস্তান উভয়েরই ২০২৩ পুরুষ ক্রিকেট বিশ্বকাপে সরাসরি অংশগ্রহণ নিশ্চিত হয়ে যাওয়ায় ২০২৩ সালের জানুয়ারি মাসে আফগানিস্তান ক্রিকেট বোর্ড ও পাকিস্তান ক্রিকেট বোর্ড যৌথভাবে ওডিআই সিরিজটিকে একটি টি২০আই সিরিজে রূপান্তরিত করার সিদ্ধান্ত গ্রহণ করে। ২০২৩ সালের ৯ মার্চ প্রাথমিকভাবে ঘোষিত সূচিতে পরিবর্তন এনে সিরিজের ম্যাচসমূহকে এক দিন এগিয়ে আনা হয়।

সিরিজে ২–১ ব্যবধানে জয়লাভ করে আফগানিস্তান।

## দলীয় সদস্য

আফগানিস্তান দলে জাহির খান, নানগয়ালিয়া খারোটি ও নিজাত মাসুদকে রিজার্ভ খেলোয়াড় হিসেবে রাখা হয়।

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২৩-এ আফগান ক্রিকেট
বিষয়শ্রেণী:২০২৩-এ পাকিস্তানি ক্রিকেট
বিষয়শ্রেণী:আফগানিস্তান ক্রিকেট দলের সংযুক্ত আরব আমিরাত সফর
বিষয়শ্রেণী:পাকিস্তান ক্রিকেট দলের বিদেশ সফর
বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
গ্রিসে নারীবাদ

উনিশ শতকের মাঝামাঝি ও বিশ শতকের প্রথম দিকে যুক্তরাজ্য গ্রেট ব্রিটেন ও আয়ারল্যান্ড এবং মার্কিন যুক্তরাষ্ট্র ও ধীরে ধীরে বিশ্বের বাকি অংশে নারীবাদী মতাদর্শ জনপ্রিয়তা লাভ করতে শুরু করার কিছুকাল পরে আন্দোলনটি গ্রিসের সামাজিক ও রাজনৈতিক জীবনে পরিবর্তনগুলিকে প্রভাবিত করতে শুরু করে। ১৯৫২ সালে গ্রীক মহিলারা ভোট দেওয়ার অধিকার লাভ করে। তবে কয়েক দশক পরে অন্যান্য পরিবর্তনগুলি আসেনি, যেমন, ১৯৮৩ সালে পারিবারিক আইনে ব্যাপক পরিবর্তনের প্রবর্তন (নীচে দেখুন)। গ্রিস নারীর প্রতি সকল প্রকার বৈষম্য দূরীকরণ সংক্রান্ত কনভেনশনে স্বাক্ষর করে ও ১৯৮৩ সালে এটি অনুমোদন করে।

গ্রিসের বৃহত্তর শহরগুলিতে যেমন এথেন্সে সমাজ ও সম্প্রদায়ে মহিলাদের আরও সমন্বিত ভূমিকা রয়েছে; তবে, গ্রিসের গ্রামীণ এলাকায় একটি শক্তিশালী পুরুষতান্ত্রিক ঐতিহ্য রয়েছে। অন্তর্নিহিত ধারণাগুলির মধ্যে একটি যা এই কাঠামোটিকে ইন্ধন দেয় তা হল মহিলারা "স্বাভাবিকভাবে" কর্মশক্তির গার্হস্থ্য এলাকার সাথে যুক্ত, যা পুরুষদের সাধারণত জড়িত বৃহত্তর কর্মশক্তির তুলনায় কম প্রভাব বহন করে।

## ইতিহাস
### ১৮৩০-১৯৫০
ক্যালিরোই প্যারেন (১৮৫৯-১৯৪০), জন্ম সিগানোতে, এছাড়াও বানান ক্যালিরো প্যারেন, প্রায়শই ১৮৮৭ সালে তার সংবাদপত্র *এফেমেরিস টন কিরিয়ন (লেডিস জার্নাল)* তৈরি ও প্রকাশের মাধ্যমে গ্রিসে নারীবাদী আন্দোলন শুরু করার কৃতিত্ব দেওয়া হয়। প্যারেনের সংবাদপত্র প্রগতিশীল আদর্শ প্রচার ও তথ্য প্রচারের উভয় ফোরাম হিসাবে কাজ করে শীঘ্রই সামাজিক পরিবর্তনের একটি বৈশিষ্ট্য হয়ে ওঠে। তার সংবাদপত্রের প্রভাব পরবর্তী দশকগুলিতে ছড়িয়ে পড়ে এবং উচ্চ সাহিত্যিক মানের ছিল, "নারী প্রশ্ন" ও গ্রিসে নারীদের পরিবর্তনশীল ভূমিকার প্রতি দৃষ্টি আকর্ষণ করেছিল।
## তথ্যসূত্র

বিষয়শ্রেণী:দেশ অনুযায়ী নারীবাদ
বিষয়শ্রেণী:গ্রিসে নারীবাদ
বিষয়শ্রেণী:গ্রিসের নারী
বিষয়শ্রেণী:গ্রিসে নারী
জয়শ্রী খাদিলকার

**জয়শ্রী খাদিলকার পান্ডে** (জন্ম ২৫শে এপ্রিল ১৯৬২) হলেন একজন ভারতীয় দাবা খেলোয়াড়। তিনি ১৯৭৯ সালে মহিলা আন্তর্জাতিক মাস্টার (ডব্লিউআইএম) এর ফিদে খেতাব পেয়েছিলেন। তিনিই প্রথম ভারতীয় মহিলা যিনি এই খেতাব অর্জন করেছিলেন। তিনি ভারতের প্রথম খেলোয়াড় যিনি এই খেতাব অর্জন করেছেন এবং চারবার ভারতীয় মহিলা চ্যাম্পিয়নশিপ জিতেছেন।
[বাম|থাম্ব| [২৪শ দাবা অলিম্পিয়াড|১৯৮০ দাবা অলিম্পিয়াড, ভ্যালেটাতে খালদিকার বোনেরা]]
## জাতীয় ক্ষেত্রে অবদান
১৯৭০ এর দশকের গোড়ার দিকে খাদিলকার বোনেরা দাবা ক্রীড়াক্ষেত্রে প্রবেশ না করা পর্যন্ত, ভারতীয় মহিলাদের দাবা প্রায় অস্তিত্বহীন ছিল। তার আগে, ১৯৩৩ সালে ফাতিমা গোলাম নামে একজন ভারতীয় মহিলা ব্রিটিশ মহিলা চ্যাম্পিয়নশিপ জিতেছিলেন। যে অঞ্চল থেকে তিনি এসেছিলেন সেটি অবিভক্ত ভারতের অংশ হলেও এখন পাকিস্তানে। তাই তাঁর উৎপত্তি দেশ নিয়ে বিতর্ক হতে পারে।

## আন্তর্জাতিক ক্ষেত্রে অবদান
জাতীয় ও আন্তর্জাতিক টুর্নামেন্ট থেকে মহিলা দাবা খেলোয়াড়দের লিঙ্গ বৈষম্যের কারণে অযোগ্য ঘোষণা করা হত। জয়শ্রী খাদিলকার মহিলা খেলোয়াড়দের জন্য প্রতিযোগিতামূলক দাবা জগতের এই নিয়মের পরিবর্তনে গুরুত্বপূর্ণ ভূমিকা পালন করেছিলেন। তিনি ফিদে সভাপতির কাছ থেকে একটি আদেশপত্র সুরক্ষিত করেছিলেন, যার ফলে লিঙ্গের কারণে আর মহিলা দাবা খেলোয়াড়দের জাতীয় ও আন্তর্জাতিক টুর্নামেন্ট থেকে অযোগ্য ঘোষণা করা যেতনা।

তিন খাদিলকার বোন, বাসন্তী, জয়শ্রী এবং রোহিনী ভারতের মহিলা দাবা চ্যাম্পিয়নশিপে আধিপত্য বিস্তার করেছিলেন, প্রতিযোগিতা শুরুর প্রথম দশকে তাঁরা সমস্ত শিরোপা জিতেছিলেন। জয়শ্রীর সর্বোচ্চ ফিদে মর্যাদাক্রম ছিল ২১২০, যা তিনি ১৯৮৭ সালের জানুয়ারি মাসে অর্জন করেছিলেন। তিন বোনের মধ্যে তিনি সবচেয়ে বেশি শিরোপা এবং টুর্নামেন্ট জিতেছেন।

তিনি নব কাল পত্রিকার সম্পাদক, মুদ্রক এবং প্রকাশকও।

## তথ্যসূত্র

## বহিঃসংযোগ
*

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:মারাঠি ব্যক্তি
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:ভারতীয় নারী দাবাড়ু
বিষয়শ্রেণী:দাবা নারী আন্তর্জাতিক মাস্টার
বিষয়শ্রেণী:ভারতীয় দাবাড়ু
সন্দীপ দত্ত

**সন্দীপ দত্ত** (২৪ জুলাই ১৯৫১ — ১৫ মার্চ ২০২৩) একজন বাঙালি সম্পাদক, অনুবাদক, লেখক ও পত্রিকা সংগ্রাহক।
## প্রারম্ভিক জীবন
সন্দীপ দত্তের প্রাথমিক শিক্ষা কলকাতার সেন্ট পলস স্কুলে। তারপর স্কটিশ চার্চ কলেজ থেকে বাংলায় স্নাতক হন তিনি। পরে কলকাতা বিশ্ববিদ্যালয় থেকে বাংলা বিষয়ে স্নাতকোত্তর এবং বি এড করেন। তিনি মির্জাপুর সিটি স্কুলের শিক্ষক ছিলেন।

## অবদান
বাংলা লিটল ম্যাগাজিন আন্দোলনের অন্যতম প্রধান মুখ সন্দীপ। তিনি ছাত্রাবস্থায় ভারতের জাতীয় গ্রন্থাগারে পত্র-পত্রিকা সন্ধান করতে গিয়ে সেগুলোর প্রতি অবহেলা ও সংরক্ষণের অভাব বোধ করেন ও সম্পূর্ণ ব্যক্তিগত উদ্যোগে শুধুমাত্র পত্র পত্রিকার পঠন পাঠন ও সংরক্ষণের উদ্দেশ্যে একটি গ্রন্থাগার প্রতিষ্ঠা করেন। ১৯৭৮ খ্রিস্টাব্দের ২৩শে জুন সামান্য কয়েকটি পত্র-পত্রিকা নিয়ে কলকাতার টেমার লেনে যে গ্রন্থাগার চালু করেন সন্দীপ তা বর্তমানে ভারতের অন্যতম সমৃদ্ধ পত্রিকার সংগ্রহালয় হিসেবে গণ্য হয়ে থাকে। তাঁর তত্ত্বাবধানে বহু দুষ্প্রাপ্য ও দুর্লভ পত্রিকা সংরক্ষণ করা হয়। ১৯৭৯ সালের ৮ই মে গ্রন্থাগারটি জনগণের জন্য গবেষণার স্বার্থে উন্মুক্ত  হয়। এই গবেষণা কেন্দ্রের নাম হয় কলিকাতা লিটল ম্যাগাজিন লাইব্রেরি ও গবেষণা কেন্দ্র। ১৯৭৬ সাল থেকে কলকাতা বইমেলায় সন্দীপ দত্ত তাঁর পত্র-পত্রিকার সংগ্রহ নিয়ে অংশগ্রহণ করতেন। লিটল ম্যাগাজিন সংগ্রহ ও গবেষণা ছাড়াও তিনি বহু পত্রিকা সম্পাদনা করেছেন। তাঁর রচিত একাধিক গল্প, প্রবন্ধ এবং কবিতা সংকলন রয়েছে। সিনে সেন্ট্রাল কলকাতা ও বঙ্গীয় সাহিত্য পরিষদের আজীবন সদস্য ছিলেন তিনি। *সুভাষ মুখোপাধ্যায়ঃ জীবন ও সাহিত্য* এবং *বাংলা কবিতার কালপঞ্জি* *(১৯২৭-১৯৮৯ )* তাঁর রচিত গ্রন্থ। 

## মৃত্যু
সন্দীপ দত্ত দীর্ঘদিন ধরেই মধুমেহ রোগে ভুগছিলেন। ১৫ মার্চ ২০২৩, এসএসকেএম হাসপাতালে ৭২ বছর বয়েসে মারা যান তিনি।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার ব্যক্তি
বিষয়শ্রেণী:বাঙালি সম্পাদক
বিষয়শ্রেণী:বাঙালি সাময়িকপত্র সম্পাদক
শ্রুতি কোতোয়াল

**শ্রুতি কোতোয়াল** (জন্ম ২রা ডিসেম্বর ১৯৯১) একজন ভারতীয় আইস স্পিড স্কেটার। তিনি দেশটির প্রথম পেশাদার নারী আইস স্কেটার।

## জীবনী
শ্রুতি ভারতের মহারাষ্ট্রের পুনেতে জন্মগ্রহণ করেন এবং বড় হয়ে ওঠেন। তিনি পুনের ফার্গুসন কলেজ থেকে নিজের শিক্ষা সমাপ্ত করেন।

যখন তিনি সাত বছর বয়সী ছিলেন তখন তিনি রোলার-স্কেটিং শুরু করেন এবং এই খেলায় জাতীয় স্বর্ণপদক অর্জন করেন, পরে তিনি আইস-স্কেটিং ক্রীড়ায় চলে যান।

২০১১ সালে দক্ষিণ এশিয়া চ্যাম্পিয়নশিপে তিনি ৫০০ মিটার, ১০০০ মিটার এবং ১৫০০ মিটার বিভাগে স্বর্ণপদক অর্জন করেন। পরের বছর, ২০১২ সালে, তিনি ইন্টারন্যাশনাল স্কেটিং ইউনিয়ন থেকে একটি বৃত্তি পান। এই বৃত্তির ফলে তিনি কানাডীয় স্কেটার জেরেমি ওয়াদারস্পুনের অধীনে স্পিড স্কেটিং প্রশিক্ষণের জন্য জার্মানিতে ভ্রমণ করতে সক্ষম হন।

২০১৭ সালে তিনি এশিয়ান শীতকালীন গেমসে ভারতের প্রতিনিধিত্ব করেছিলেন। ২০১৪ সালে তিনি ৫০০ মিটার স্পিড স্কেটিং ইভেন্টে জাতীয় রেকর্ড ভেঙেছিলেন।

তিনি ভারতীয় জাতীয় আইস-স্কেটিং চ্যাম্পিয়নশিপ থেকে ৫টি স্বর্ণপদক এবং জাতীয় শীতকালীন গেমস থেকে একটি ব্রোঞ্জ পদক অর্জন করেছেন। ২০২২ সালের অ্যামকাপ শুরু হওয়ার মাত্র দু সপ্তাহ আগে তিনি ৫০০ মিটার দৌড়ে ৪২.২১ সেকেণ্ড সময় করে জাতীয় রেকর্ড ভেঙে দিয়েছেন। অ্যামকাপে তিনি ৫০০ মিটার এবং ১০০০ মিটার স্পিড স্কেটিং দৌড়ে যথাক্রমে রৌপ্য এবং ব্রোঞ্জ জিতেছিলেন। যুক্তরাষ্ট্রে তিনি আন্তর্জাতিক আইস স্পিড স্কেটিং প্রতিযোগিতায় দেশের প্রতিনিধিত্ব করেন।

## তথ্যসূত্র

বিষয়শ্রেণী:ফার্গুসন কলেজের প্রাক্তন শিক্ষার্থী
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২১শ শতাব্দীর ভারতীয় নারী ক্রীড়াবিদ
দিব্য দেশম্

[থাম্ব|340x340পিক্সেল|শ্রীরঙ্গমে অবস্থিত [শ্রী রঙ্গনাথস্বামী মন্দির, শ্রীরঙ্গম|শ্রী রঙ্গনাথস্বামী মন্দির, দিব্য দেশমদের মধ্যে প্রথম মন্দির। ]]

**দিব্য দেশম্** (, ) বা **বৈষ্ণব দিব্য দেশম্**  হল ১০৮টি বিষ্ণু ও লক্ষ্মী মন্দিরের মধ্যে একটি গুচ্ছ, যা শ্রী বৈষ্ণব ঐতিহ্যের কবি-সাধক আলভারের রচনায় উল্লেখ করা হয়েছে। ১০৮টি মন্দিরের মধ্যে ১০৫টি ভারতে, একটি নেপালে এবং শেষ দুটি পৃথিবীর বাইরে তিরুপ্পাকাটাল এবং বৈকুণ্ঠমে রয়েছে বলে মনে করা হয়। ভারতে, তারা তামিলনাড়ু (৮৪), কেরালা (১১), অন্ধ্র প্রদেশ (২), গুজরাট (১), উত্তর প্রদেশ (৪), এবং উত্তরাখণ্ড (৩) রাজ্যে ছড়িয়ে আছে। মুক্তিনাথ, শালিগ্রাম নেপালের একমাত্র দিব্যা দেশম । ৪,০০০ তামিলের সংকলন *নালাইরা দিব্যা প্রবন্ধমে* ১২টি আলভারের দ্বারা দিব্যা দেশমদের সম্মান করা হয়। দিব্য দেশমরা হয় টেঙ্কলাই নতুবা ভাদাকালাই উপাসনা পদ্ধতি অনুসরণ করা হয়।

## ব্যুৎপত্তি
সংস্কৃতে *দিব্য* মানে "ঐশ্বরিক" এবং *দেশম্* "রাজত্ব" (মন্দির) নির্দেশ করে।

## ভূগোল
দিব্য দেশম্ ছয়টি অঞ্চলে বিভক্ত:

# চেরা নাড়ু
# চোলা নাড়ু
# পান্ড্য নাড়ু
# পল্লব নাড়ু
# ভাদা নাড়ু
# ভিন্নুলগা দিব্যা দেশম্

## তাৎপর্য

## দিব্যা দেশমের তালিকা

## আরো দেখুন

* চারধাম

## তথ্যসূত্র

### উৎস

* 
* 
* 
* 
*
* 
* 

## বহিঃসংযোগ

* 4000 Divya Prabhandam from Project Tamil
* R.K.K. Rajarajan (2012) Antiquity of the Vaiṣṇava divyakśētras in Pāṇḍinādu. Acta Orientalia, Societates Orientales Danica Fennica Norvegia Svecia, Vol. 73, pp.&nbsp;59–104.
বাল মিঠাই

**বাল মিঠাই** ( কুমাওনি : बाल मिठाई, *বাল মিঠাই* ) হল একটি বাদামী চকোলেটের মতো খাদ্যবস্তু, যা রোস্ট করা বা ভুনা করা খোয়া দিয়ে তৈরি করা হয় এবং যার উপর চিনির প্রলেপযুক্ত অল্প ভাজা পোস্ত বীজ দিয়ে তৈরি একপ্রকার সাদা বল -এর প্রলেপ দেওয়া হয়। এটি  ভারতের কুমায়ুন অঞ্চলের একটি জনপ্রিয় মিষ্টি।

## ইতিহাস
বাল মিঠাই এর উৎপত্তি ভারতের উত্তরাখণ্ড রাজ্যের কুমায়ুনে। এটি বিংশ শতাব্দীর গোড়ার দিকে আলমোড়ার লাল বাজার অঞ্চলের স্থানীয় মিঠাই প্রস্তুতকারকদের উদ্ভাবন।  পণ্ডিতরা বিশ্বাস করেন যে প্রাথমিকভাবে বাল মিঠাই সূর্য দেবতার প্রধান নৈবেদ্য ছিল। 

## রন্ধনপ্রনালী
বাল মিঠাই প্রস্তুত করতে খোয়া (বাষ্পীভূত দুধের ক্রিম) ও বেতের চিনি একসাথে মিশিয়ে রাধা হয় যতক্ষণ না এটি গাঢ় বাদামী বর্ণ ধারণ করে। 'চকলেট' -এর রঙের সাথে এর প্রচুর সাদৃশ্য দেখা যায়। মিশ্রণটিকে ঠাণ্ডা করার জন্য কিছুক্ষণ রাখা হয়। মিশ্রণটি ঠাণ্ডা ও শক্ত হলে তার থেকে চারকোনা আকৃতির অনেক টুকরো কাটা হয়। টুকড়োগুলির উপর  পরে চিনির প্রলেপযুক্ত ভাজা পোস্ত বীজ দিয়ে তৈরি ছোট সাদা বলের প্রলেপ দেওয়া হয়। 

## জনপ্রিয়তা
বাল মিঠাই দীর্ঘদিন ধরে আলমোড়া জেলা  এবং কুমায়ুনের পার্শ্ববর্তী জেলাগুলির একটি জনপ্রিয় মিষ্টি।

## ভৌগোলিক তকমা
১৯৯৯ সালের জিওগ্রাফিক্যাল ইন্ডিকেশন অফ গুডস অ্যাক্টের অধীনে স্থানীয় মিষ্টি প্রস্তুতকারকদের বুদ্ধিবৃত্তিক সম্পত্তির অধিকার এবং জিওগ্রাফিক্যাল ইন্ডিকেশন প্রোটেকশন (জিআই প্রোটেকশন) সম্পর্কে সচেতন করার জন্য একটি সাম্প্রতিক পদক্ষেপ নেওয়া হয়েছে, যা তাদের স্থানীয় বিশেষত্ব যেমন বাল মিঠাই এর জন্য ভৌগোলিক তকমা  পেতে সাহায্য করবে।

## তথ্যসূত্র

বিষয়শ্রেণী:ভারতীয় মিষ্টান্ন
বাংলাদেশ সমবায় একাডেমি

**বাংলাদেশ সমবায় একাডেমি** সমবায় অধিদপ্তরের অধীনস্থ একটি সরকারি প্রতিষ্ঠান। এটি জাতীয় পর্যায়ের একমাত্র প্রশিক্ষণ প্রতিষ্ঠান। সাধারণত পেশাগত, মৌলিক  ও নিরীক্ষা ম্যানুয়েলের  মাধ্যমে প্রতিষ্ঠানটি প্রশিক্ষণ প্রদান করে থাকে। 

## ইতিহাস
১৯০৪ সালে *কো-অপারেটিভ ক্রেডিট সোসাইটিজ অ্যাক্ট* প্রণয়নের মাধ্যমে সমবায় আন্দোলনের সূচনা ঘটে। ক্রমশ এর প্রসার বাড়তে থাকায় ১৯৩৬ সালে কলকাতার দমদমে *বঙ্গীয় সমবায় প্রশিক্ষণ ইনস্টিটিউট* নামে একটি প্রতিষ্ঠান গঠিত হয়। দ্বিতীয় বিশ্বযুদ্ধ চলাকালীন প্রতিষ্ঠানটিকে নওগাঁয় স্থানান্তর করা হয়। দেশভাগের পর ১৯৪৯ সালে এটিকে পুনরায় ঢাকার পূবাইলে নিয়ে আসা হয়। পরবর্তীতে আখতার হামিদ খান কুমিল্লায় বাংলাদেশ পল্লী উন্নয়ন একাডেমী প্রতিষ্ঠা করলে একে আবার কুমিল্লায় স্থানান্তর করা হয় এবং নাম পালটে *পূর্ব পাকিস্তান সমবায় একাডেমি* রাখা হয়। বাংলাদেশ স্বাধীনের পর ১৯৯৮ সালে এর নাম পরিবর্তন করে *বাংলাদেশ সমবায় একাডেমি* রাখা হয়।

## অধীনস্হ প্রতিষ্ঠান
বাংলাদেশ সমবায় একাডেমির অধীনে ১০টি আঞ্চলিক সমবায় ইনস্টিটিউট কাজ করছে।

# আঞ্চলিক সমবায় ইনস্টিটিউট, ফেনী
# আঞ্চলিক সমবায় ইনস্টিটিউট, নরসিংদী 
# আঞ্চলিক সমবায় ইনস্টিটিউট, নওগাঁ
# আঞ্চলিক সমবায় ইনস্টিটিউট, মুক্তাগাছা
# আঞ্চলিক সমবায় ইনস্টিটিউট, ফরিদপুর
# আঞ্চলিক সমবায় ইনস্টিটিউট, খুলনা 
# আঞ্চলিক সমবায় ইনস্টিটিউট, কুষ্টিয়া
# আঞ্চলিক সমবায় ইনস্টিটিউট, মৌলভীবাজার 
# আঞ্চলিক সমবায় ইনস্টিটিউট, রংপুর
# শের-ই-বাংলা আঞ্চলিক সমবায় ইনস্টিটিউট, বরিশাল

## আরো দেখুন
* স্থানীয় সরকার, পল্লী উন্নয়ন ও সমবায় মন্ত্রণালয়
* পল্লী উন্নয়ন ও সমবায় বিভাগ
* সমবায় অধিদপ্তর

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:কুমিল্লা ভিত্তিক সংগঠন
বিষয়শ্রেণী:১৯৩৬-এ ব্রিটিশ ভারতে প্রতিষ্ঠিত
বিষয়শ্রেণী:১৯৩৬-এ প্রতিষ্ঠিত সরকারি সংস্থা
উডুপি রন্ধনশৈলী

**উডুপি রন্ধনশৈলী** দক্ষিণ ভারতের একটি জনপ্রিয় রন্ধনপ্রণালী। এটি টুলুভা রন্ধনপ্রণালীর অন্তর্ভুক্ত। ভারতের দক্ষিণ-পশ্চিম উপকূলের তুলুনাদু অঞ্চলে অবস্থিত একটি শহর উদুপি থেকে এই রন্ধনশৈলীর নামকরন হয়েছে। উদুপি রন্ধনপ্রণালীতে প্রস্তুত সমস্ত খাবার কঠোরভাবে নিরামিষ। মাধবাচার্য কর্তৃক প্রতিষ্ঠিত উদুপি শ্রী কৃষ্ণ মঠে এর উৎপত্তি। উডুপি কৃষ্ণ মন্দিরে ভগবান কৃষ্ণকে বিভিন্ন ধরণের খাবার দেওয়ার জন্য মাধব ব্রাহ্মণরা বিভিন্ন নিরামিষ পদ তৈরি করেছিলেন যেগুলি থেকে পরে উদুপি রন্ধনশৈলীর উৎপত্তি। তাই, উডুপি রন্ধনশৈলী মাধবা রন্ধনশৈলী নামেও পরিচিত। 

উডুপি রন্ধনপ্রণালীতে প্রধানত শস্য, মটরশুটি, শাকসবজি এবং ফলমূল থেকে খাবার তৈরি হয়। উডুপি রন্ধনপ্রণালীতে প্রস্তুত খাবার বৈচিত্র্যময়। উদুপি রান্নার একটি বিশেষ বৈশিষ্ট্য হল যে স্থানীয়ভাবে উপলব্ধ উপাদানের ব্যবহার করেই এইসকল সুস্বাদু পদ তৈরী করা হয়। দক্ষিণ ভারতের বিখ্যাত দোসা বা ধোসার উৎপত্তি হল এই উডুপি রন্ধনপ্রনালী।

*চতুর্মাসা ব্রতের* ঐতিহ্য অনুযায়ী একটি নির্দিষ্ট সময় বা ঋতুতে কিছু নির্দিষ্ট খাদ্য উপাদানের উপর বিধিনিষেধ থাকে। এই বিধিনিষেধ অনুসরণ করে ভিন্ন ভিন্ন ঋতুতে উদুপি রন্ধনপ্রণালীতে বিভিন্ন ধরনের খাবারের উদ্ভাবন হয়। *[[সাম্বার]]* হল উদুপির একটি জনপ্রিয় পদ যার প্রধান উপাদান হল কুমড়ো এবং লাউ । এটি নারকেল তেল দিয়ে তৈরি একটি ঝোল জাতীয় খাবার। এতে স্বাদের জন্য নারকেল মেশানো হয়।

পি. থাঙ্কাপ্পন নায়ারের মতে বিখ্যাত ভারতীয় খাবার ডোসার উৎপত্তি উদুপিতে।  এছাড়াও সারু নামক একটি মশলাদার মরিচের জল উডুপির আরেকটি অপরিহার্য খাদ্যপদ। এছাড়াও কাঁঠাল, কলোকেসিয়া পাতা, কাঁচা সবুজ কলা, আমের আচার, লাল মরিচ এবং লবণ ইত্যাদিও রান্নায় ব্যবহার হয়। উডুপি রন্ধনপ্রনালীতে প্রস্তুত বেশ কিছু উল্লেখনীয় পদ হল *আদাইস* (ডাম্পলিংস), *আজাদিনাস* (শুকনো তরকারি বা ভাজা তরকারি) এবং চাটনি, যার বিশেষত্ব হল যে এটি ঝিঙের চামড়া দিয়ে তৈরি হয়। 

## উডুপি খাবার গ্রহণের নিয়ম
উদুপি খাবারের প্রত্যেক পদ একটি কলা পাতায় পরিবেশন করা হয়, যা ঐতিহ্যগতভাবে মাটিতে রাখা হয়। খাবারগুলি একটি নির্দিষ্ট ক্রম অনুসারে পরিবেশন করা হয় এবং প্রতিটি পদ কলা পাতার একটি নির্দিষ্ট স্থানে রাখা হয়। সৌজন্য অনুসারে সমস্ত ব্যাক্তিকে একসাথে খাবার খাওয়া শুরু এবং শেষ করতে হয়। একজন ব্যক্তি খাবারের মাঝখানে উঠতে পারে না, যদিও সে তার খাবার খাওয়া শেষ করে ফেলেছে। ভগবান বিষ্ণুর *গোবিন্দ* নাম উচ্চারন করে খাবারের শুরু ও শেষ করতে হয়।

## উডুপি রন্ধনশৈলীতে জনপ্রিয় খাবার
উডুপি রন্ধনশৈলীতে প্রস্তুত কিছু জনপ্রিয় খাবার হল, ধোসা , মসালা ধোসা, নীর ধোসা, ইডলি , ঘাসি, ম্যাঙ্গালোর বাজ্জি বা গোলি বাজে, মশলাযুক্ত দই ভাত, পুলি কোডেল, পেলাক্কাই ইত্যাদি।

## চিত্রশালা

চিত্র:Pulikodel - Ash gourd in coconut gravy.jpg|পুলি কোডেল হল ঐতিহ্যবাহী এবং খাঁটি উদুপি খাবারগুলির মধ্যে একটি যা বিশেষভাবে মন্দিরে উত্সবের ঋতুতে তৈরি করা হয়।
চিত্র:Goli baje or Mangalore bajji.jpg|গোলি বাজে, বা ম্যাঙ্গালোর বাজি, উডুপি খাবার
চিত্র:Mosaranna.jpg|মসলাযুক্ত দই ভাত
চিত্র:Sweet2008.jpg|মালপুরি, একটি উডুপি মিষ্টি
চিত্র:Hotel diana idly.jpg|একটি উডুপি রেস্টুরেন্টে ইডলি পরিবেশিত হয়েছে


## তথ্যসূত্র

বিষয়শ্রেণী:উড়ুপি জেলা
বিষয়শ্রেণী:ভারতের নিরামিষ পদ
বিষয়শ্রেণী:কর্ণাটকের রন্ধনশৈলী
জিরেল জাতি

**জিরেল** (     ) একটি জাতিগত কিরাটি গোষ্ঠী। জনগননার তথ্য অনুসারে নেপালের ৫৯ জন আদিবাসীদের মধ্যে একজন জিরেল জাতির লোক খুজে পাওয়া যায়। জিরেল জাতির লোকেরা নিজেদের *জিরপা* নামে ডাকতে পছন্দ করে। জিরপা কথার অর্থ হল "চিতাবাঘের মতো মানুষ"। আর শেরপা ( *শ্যার-পা* ) হল "প্রাচ্যের মানুষ" বা "পূর্বাঞ্চলীয়"। জিরপারা বিশ্বাস করে যে তারা পুরাকালে নেপালের পশ্চিমাঞ্চল থেকে নেপাল, জিরি এবং দোলাখায় এসেছিলেন। জিরি, জায়গাটির নামকরন হয়েছে জিরপা জাতির থেকে। তারা নেপালের কেন্দ্রীয় অঞ্চল দোলখা জেলার জিরি এবং তার পার্শ্ববর্তী গ্রামের আদি বাসিন্দা। তাদের নিজস্ব ভাষা, সংস্কৃতি, রীতিনীতি, আচার-অনুষ্ঠান এবং জীবনধারা রয়েছে। তারা বেশিরভাগই বৌদ্ধ কিন্তু জিরেলদের অনেকেই খ্রিস্টান, ইসলাম এবং হিন্দু ধর্মের মতো অন্যান্য ধর্মকেও অনুসরণ করে চলে। তারা *ঝাকরি* (শামনদের)ও পূজা করে। তাদের আদিবাসী শামানবাদী ধর্মীয় বিশ্বাস ও রীতিনীতি ফোম্বো নামক অনুশীলনকারীদের উপর কেন্দ্রীভূত করে গড়ে উঠেছে। এই ফোম্বোদের সাথে  অতিপ্রাকৃত জগতের সরাসরি সম্পর্ক রয়েছে বলে বিশ্বাস করা হয়।  তাদের প্রধান পেশা কৃষি ও পশুপালন।  সাম্প্রতিক বছরগুলিতে জিরেল জাতির লোকেরা ধীরে ধীরে ব্যবসা, সরকারী চাকরি এবং শিক্ষকতাকেও পেশা হিসাবে গ্রহন করতে শুরু করেছে। জিরেলের অনেকেই ব্রিটিশ গুর্খা আর্মি, ইন্ডিয়ান আর্মি, নেপালি আর্মি এবং পুলিশে রয়েছেন। তারা প্রাথমিকভাবে লিখু, খিমতি, জিরি এবং জিরি শিকরি নদীর পাশে দোলাখা, সিন্ধুপালচক চিতওয়ান এবং ইলাম জেলায় বসতি স্থাপন করেছিলেন। শেরপা এবং মধ্য তিব্বতের উপজাতিদের সাথে জিরেলদের ভাষাগত এবং জাতিগত মিল রয়েছে।  জিরেলদের নিজস্ব মাতৃভাষাও রয়েছে যাকে *জিরপা কেচা* বলা হয়। *জিরপা কেচা*  তিব্বতি ভাষা পরিবারের অন্তর্গত একটি ভাষা।

## তথ্যসূত্র

বিষয়শ্রেণী:নেপালের জাতিগোষ্ঠী
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
ইতালিতে নারীবাদ

**ইতালিতে নারীবাদ** ত্রয়োদশ শতকের শেষের দিকে ইতালীয় নবজাগরণের সময় উদ্ভব হয়েছিল। ইতালীয় লেখক যেমন ক্রিস্টিন ডি পিজান, মোডারতা ফন্টে, লুক্রেজিয়া মারিনেলা ও অন্যান্যরা লিঙ্গ সমতার পিছনে তাত্ত্বিক ধারণা তৈরি করেছিল। ফ্রান্স ও যুক্তরাজ্যের নারীবাদী আন্দোলনের বিপরীতে ইতালির প্রাথমিক নারী অধিকারের সমর্থকরা নারী শিক্ষা ও সামাজিক অবস্থার উন্নতির ওপর জোর দেন।

বিংশ শতাব্দীর প্রথমার্ধে বেনিতো মুসোলিনির ফ্যাসিবাদী সরকারের অধীনে ইতালীয় নারীবাদ একটি বিপর্যয়ের সম্মুখীন হয়েছিল, ফ্যাসিবাদী মতাদর্শ নারীর কর্তব্য হিসাবে প্রজননকে নির্দেশ দেয়। যুদ্ধ-পরবর্তী সময়ে ১৯৭০-এর দশকে বিবাহবিচ্ছেদ ও গর্ভপাতের মতো বিষয় নিয়ে জনসাধারণের সক্রিয়তার সাথে নারীবাদী আন্দোলন বেড়ে যায়। ইতালীয় নারীবাদ সম্প্রতি আরও বিশিষ্ট হয়ে উঠেছে, বিশেষ করে প্রাক্তন প্রধানমন্ত্রী
সিলভিও বেরলুসকোনির প্রশাসনের সময় জাতীয় টেলিভিশন অনুষ্ঠান ও রাজনীতিতে নারীদের আপত্তিকর বিরোধিতা করার দিকে মনোনিবেশ করে।
## ইতিহাস
### রেনেসাঁ ও প্রাথমিক আধুনিক নারীবাদী
রেনেসাঁ চিন্তাবিদরা নিয়মিতভাবে মধ্যযুগ ও এর আগে থেকে প্রচলিত চিন্তাকে চ্যালেঞ্জ করেছেন। মানবতাবাদ রাজনীতি, বিজ্ঞান, কলা, শিক্ষা এবং অন্যান্য ক্ষেত্রে দেখার নতুন উপায় হয়ে উঠেছে। মানবতাবাদ মধ্যযুগীয় খ্রিস্টান ধারণাকে একটি শ্রেণীবদ্ধ সামাজিক শৃঙ্খলার দিকে ঠেলে দেয় যা নিয়মিত নাগরিকদের পাদরিদের সদস্যদের তুলনায় একটি অধীনস্থ অবস্থানে রাখে। রেনেসাঁর মানুষটি ছিল অনুকরণের আদর্শ।

যদিও রেনেসাঁর মানবতাবাদীরা বেশিরভাগ ক্ষেত্রে "নারীবাদ বিরোধী" ছিল, অল্প সংখ্যক শিক্ষিত নারী ছিল যারা এই অনুমানকে চ্যালেঞ্জ করার প্রেরণা পেয়েছিল যে নারীদের পুরুষের বশ্যতা বজায় রাখা উচিত।

## তথ্যসূত্র

বিষয়শ্রেণী:দেশ অনুযায়ী নারীবাদ
বিষয়শ্রেণী:ইতালীয় সমাজ
নগাঁও মহিলা কলেজ

**নওগং গার্লস কলেজ**, আসামের নওগং- এ অবস্থিত একটি সাধারণ মহিলা ডিগ্রি কলেজ। কলেজটি গৌহাটি বিশ্ববিদ্যালয়ের অধিভুক্ত। 
## বিভাগ
### বিজ্ঞান
* অংক
* পরিসংখ্যান

### শিল্প
* অসমীয়া
* ইংরেজি
* সংস্কৃত
* ইতিহাস
* শিক্ষা
* অর্থনীতি
* রাজনীতি
* হিন্দি
* ভূগোল

## তথ্যসূত্র

বিষয়শ্রেণী:আসামের বিশ্ববিদ্যালয় ও কলেজ
বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ
বিষয়শ্রেণী:১৯৬২-এ প্রতিষ্ঠিত বিশ্ববিদ্যালয় ও কলেজ
লাতিন আমেরিকায় নারীবাদ

থাম্ব| লাতিন আমেরিকার নারীবাদ মধ্য আমেরিকা, দক্ষিণ আমেরিকা ও ক্যারিবীয় অঞ্চলে বিস্তৃত
লাতিন আমেরিকায় নারীবাদ ১৮০০-এর দশক থেকে শুরু হয়। সেই সময়কালে অনেক গুরুত্বপূর্ণ নারী আইনজীবী ছিল, যেমন জুয়ানা ম্যানুয়েলা গোরিতি, যিনি একজন কবি ও লেখিকা নারীমুক্তির জন্য তার লেখার জন্য বিখ্যাত। লাতিনো নারীবাদী তত্ত্বটি একটি মোটামুটি নতুন গঠন যা নারীবাদের প্রাথমিক পর্যায় থেকে উদ্ভুত। লাতিন আমেরিকান নারীবাদ হল লাতিন আমেরিকান নারীদের জন্য সমান রাজনৈতিক, অর্থনৈতিক, সাংস্কৃতিক, ব্যক্তিগত ও সামাজিক অধিকার সংজ্ঞায়িত, প্রতিষ্ঠা এবং অর্জনের লক্ষ্যে আন্দোলনের একটি সংগ্রহ। এর মধ্যে রয়েছে শিক্ষা ও কর্মসংস্থানে নারীদের জন্য সমান সুযোগ প্রতিষ্ঠা করা। যারা নারীর অধিকার ও সমতার পক্ষে বা সমর্থন করে নারীবাদের চর্চা করে তারাই হল নারীবাদী।

লাতিন আমেরিকান নারীবাদ উপনিবেশবাদ, ক্রীতদাসদের পরিবহন ও পরাধীনতা এবং স্থানীয় জনগণের সাথে দুর্ব্যবহারের প্রেক্ষাপটে বিদ্যমান। ল্যাটিন আমেরিকান নারীবাদের উৎপত্তি ১৯৬০ ও ১৯৭০ এর দশকের সামাজিক আন্দোলনে খুঁজে পাওয়া যায়, যেখানে এটি নারী মুক্তি আন্দোলনকে অন্তর্ভুক্ত করে, কিন্তু লিখিত নথিভুক্ত হওয়ার আগে পূর্বের নারীবাদী ধারণাগুলি প্রসারিত হয়েছিল। লাতিন আমেরিকা ও ক্যারিবীয় এর বিভিন্ন অঞ্চলের সাথে নারীবাদের সংজ্ঞা বিভিন্ন গোষ্ঠীর মধ্যে পরিবর্তিত হয় যেথায় সাংস্কৃতিক, রাজনৈতিক ও সামাজিক সম্পৃক্ততা রয়েছে।

লাতিন আমেরিকান নারীবাদ আন্দোলনের উত্থান পাঁচটি মূল কারণের জন্য অবদান রেখেছিল। বলা হয়ে থাকে যে ১৮০০-এর দশকে ইকুয়েডরের ম্যানুয়েলা সায়েঞ্জ এবং আর্জেন্টিনার জুয়ানা ম্যানুয়েলা গরিতি নামে দুই নারীকে নিয়ে ল্যাটিন আমেরিকান নারীবাদের বিপ্লবের সূচনা হয়েছিল। 
## তথ্যসূত্র

বিষয়শ্রেণী:অঞ্চল অনুযায়ী নারীবাদ
প্রজাতন্ত্রী আয়ারল্যান্ডে নারীবাদ

**আয়ারল্যান্ডে নারীবাদ** বর্তমান আয়ারল্যান্ডে নারীদের আইনি ও সামাজিক অবস্থান গঠনে একটি প্রধান ভূমিকা পালন করেছে। ২০ শতকের দ্বিতীয় ভাগে বিশেষ করে ১৯৭০-এর দশকে নারীর ভূমিকা অনেক আইনি পরিবর্তন দ্বারা প্রভাবিত হয়েছে।
## বিংশ শতক
### ১৯১০-১৯২০: বিপ্লব ও ভোটাধিকার

নারীরা ১৯১৬ সালের ইস্টার রাইজিং-এ সক্রিয়ভাবে অংশগ্রহণ করেছিল, ১৭৯৮ সালের বিদ্রোহের পর থেকে আয়ারল্যান্ডের সবচেয়ে উল্লেখযোগ্য বিদ্রোহ ও আইরিশ বিপ্লবী সময়ের প্রথম সশস্ত্র পদক্ষেপ। হানা শেহি স্কেফিংটন ভোটাধিকার কর্মী ১৯১৭ সালে একটি বক্তৃতা সফরের সময় শ্রোতাদের বলেছিলেন যে "আমার জানামতে ইতিহাসে এটাই একমাত্র দৃষ্টান্ত যেটিতে যখন স্বাধীনতার জন্য লড়াই করা পুরুষরা স্বেচ্ছায় নারীদের অন্তর্ভুক্ত করেছিল।"

আনুমানিক ৩০০ জন মহিলা পরবর্তী আইরিশ স্বাধীনতা যুদ্ধে অংশ নিয়েছিলেন, যাদের মধ্যে অনেকেই ছিলেন আইরিশ প্রজাতন্ত্রী আধাসামরিক গোষ্ঠী কুমান না এমবানের সদস্য। ২০১৬ সালের রাইজিং স্মরণের আগে বেশ কয়েকজন ঐতিহাসিক নারীদের ভূমিকা সম্পর্কে সচেতনতা বাড়ানোর জন্য কাজ করেছেন। মেরি ম্যাকঅলিফ ও লিজ গিলিসের *উই ওয়েয়ার দিয়ার - ৭৭ উইমেন অফ দ্য ইস্টার রাইজিং* বইটিতে ৭৭ জন নারীর গল্প নথিভুক্ত করেছিল যারা বিদ্রোহে অংশ নেওয়ার কারণে জেলে গিয়েছিল। তারা সাধারণত কর্মী ছিল যারা বিভিন্ন উপায়ে সামাজিক ন্যায়বিচার ও সমতার জন্য লড়াই করেছিল: ভূমি সংস্কার, শ্রম সংগঠন ও নারীদের ভোটাধিকার।

১৯১৮ সাল থেকে যুক্তরাজ্যের বাকি অংশের সাথে আয়ারল্যান্ডের নারীরা সম্পত্তির যোগ্যতার সাথে বা বিশ্ববিদ্যালয়ের নির্বাচনী এলাকায় ৩০ বছর বয়সে ভোট দিতে পারতো, অন্যদিকে পুরুষরা ২১ বছর বয়সে কোনো যোগ্যতা ছাড়াই ভোট দিতে পারতো। ১৯২২ সালে বিভাজন থেকে আইরিশ ফ্রি স্টেট পুরুষ ও নারীদের সমান ভোটাধিকার দেয়। 
## তথ্যসূত্র

বিষয়শ্রেণী:দেশ অনুযায়ী নারীবাদ
বিষয়শ্রেণী:আয়ারল্যান্ডীয় সমাজ
ঈশিতা মালব্য

**ঈশিতা মালব্য** হলেন ভারতের প্রথম পেশাদার মহিলা সার্ফার।

## কর্মজীবন
২০০৭ সালে ঈশিতার সঙ্গে একজন জার্মান বিনিময় (বিভিন্ন দেশের ছাত্রদের মধ্যে বিনিময় কার্যক্রম) ছাত্রের দেখা হয়েছিল, তার পরেই তিনি সার্ফিং শুরু করেন। তিনি বর্তমানে *শাকা সার্ফ ক্লাব* নামে একটি সার্ফ ক্লাব পরিচালনা করেন এবং সেইসাথে ভারতের উপকূলীয় কর্ণাটকে *ক্যাম্প নামলোহা* নামে একটি ক্যাম্প চালান। শিবিরটি, অস্ট্রেলিয়ান লাইফ সেভিং সোসাইটি এবং রাষ্ট্রীয় লাইফ সেভিং সোসাইটির সাথে, জুনিয়র লাইফ গার্ডদের প্রশিক্ষণের জন্য "নিপারস প্রোগ্রাম" প্রতিষ্ঠা করেছে।

ঈশিতা, তাঁর উচ্চ বিদ্যালয়ের বন্ধু এবং প্রেমিক, তুষার পাথিয়ানের সাথে, কোঙ্কন উপকূলে অবস্থিত কোডি বেংরে গ্রাম থেকে সার্ফ ক্লাব চালান। ২০১৪ সাল পর্যন্ত, তিনিই একমাত্র ভারতীয় যিনি রক্সি সার্ফওয়্যারের ব্র্যান্ড অ্যাম্বাসেডর হিসেবে নিযুক্ত হয়েছেন।

ঈশিতা বলেছেন যে তাঁর আকাঙ্ক্ষা হল ভারতীয় উপকূলরেখাকে একটি আন্তর্জাতিক সার্ফিং গন্তব্য হিসাবে সবার সামনে তুলে ধরা।

২০১৯ সালে, তিনি এশিয়ার জন্য *[[ফোর্বস 30 অনূর্ধ্ব 30|ফোর্বস ৩০ অনূর্ধ্ব ৩০]]* তালিকাভুক্ত হন।

## ছায়াছবি
২০১৪ সালে, সার্ফ ক্লাব *দ্য ইন্ডিয়া সার্ফ স্টোরি* নামে একটি ভিডিও আপলোড করেছিল। এটি ছিল ভারতে সার্ফিংয়ের উৎপত্তি সম্পর্কে তেরো মিনিটের একটি তথ্যচিত্র। ভিডিওটির বেশিরভাগ ছবি ২০১৩ সালে ওড়িশায় অনুষ্ঠিত *ইন্ডিয়া সার্ফ ফেস্টিভালে* তোলা হয়েছিল। তথ্যচিত্রটি আট মাস সময় ধরে একটু একটু করে আকার নিয়েছে। ধার করা সরঞ্জাম নিয়ে ও স্বেচ্ছাসেবকদের প্রচেষ্টায় স্বল্প বাজেটে এটি তৈরি করা হয়েছিল।

২০১৪ সালে, ঈশিতা এবং অন্যান্য মহিলা সার্ফারদের জীবনের উপর ভিত্তি করে *বিয়ন্ড দ্য সারফেস* নামে একটি তথ্যচিত্র তৈরি করা হয়েছিল। ঈশিতার জীবন বর্ণনাকারী আরেকটি তথ্যচিত্র সহ-নির্মাণ করেছিল *স্টোরিটেলার ফর গুড অ্যাণ্ড দ্য ব্রাউন গার্লস সার্ফ* গোষ্ঠী।

## ব্যক্তিগত জীবন
ঈশিতার জন্ম বোম্বেতে (বর্তমানে মুম্বাই ) এবং তিনি মণিপালের মণিপাল বিশ্ববিদ্যালয় থেকে সাংবাদিকতা নিয়ে পড়াশোনা করেছেন। ২২ বছর বয়সে, তিনি তাঁর সার্ফিং ক্লাব, শাকা সার্ফ ক্লাব শুরু করতে স্থায়ীভাবে কর্ণাটকের মনিপালে চলে আসেন। সাংবাদিকতায় তাঁর ডিগ্রি আছে।

## আরও দেখুন

* ভারতে সার্ফিং

## তথ্যসূত্র

## বহিঃসংযোগ

* টুইটারে ঈশিতা মালব্য
* একটি রাইজিং টাইড- ভিমিওতে দ্য ইন্ডিয়া সার্ফ স্টোরি
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:মহারাষ্ট্রের নারী ক্রীড়াবিদ
নেপালে নারীবাদ

**[[নেপাল|নেপালে]] [[নারীবাদ]]** প্রাথমিকভাবে সমতা ও সুযোগের সমতার সাথে সম্পর্কিত। নেপালি সমাজ ঐতিহ্যগতভাবে পুরুষতান্ত্রিক। নেপালের নারীবাদীরা এই পরিস্থিতির সমাধান করতে চায়। নেপালের অধিকাংশ নারীকে তাদের স্বামী ও পিতার নিচে একটি সামাজিক শ্রেণিবিন্যাসে রাখা হয়েছে।

অতীতে নেপালি সমাজের প্রতিটি ক্ষেত্রে নেপালি নারীদের সঙ্গে খারাপ আচরণ করা হতো: সামাজিক, রাজনৈতিক বা অর্থনৈতিক।

নারীর বিরুদ্ধে সহিংসতার পরিসংখ্যান এই বৈষম্যগুলো তুলে ধরে:

১. নারীর প্রতি সহিংসতার ৭৭ শতাংশ ঘটনা পরিবারের মধ্যে থেকে প্রতিবেদন করা হয়।

২. ১৫ থেকে ৪৯ বছর বয়সী ২২ শতাংশ নারী ১৫ বছর বয়স থেকে অন্তত একবার শারীরিক সহিংসতার সম্মুখীন হয়েছে।

৩. ৪৩ শতাংশ নারী কর্মক্ষেত্রে যৌন হয়রানির শিকার হয়েছে।

৪. প্রতি বছর ৫,০০০ থেকে ১২,০০০ মেয়ে ও নারী পাচার হয়। তাদের মধ্যে ৭৫ শতাংশের বয়স ১৮ বছরের নিচে এবং বেশিরভাগকে জোরপূর্বক পতিতাবৃত্তিতে বিক্রি করা হয়।

## ইতিহাস
নেপালের প্রথম নারীবাদী সংগঠন ছিল নেপাল নারী সমিতি, যা মঙ্গলা দেবী সিংয়ের নেতৃত্বে শুরু হয়েছিল।

২০০৭ সালের আগে ৩৫ বছরের কম বয়সী নারীরা তাদের বাবা বা স্বামীর অনুমতি ছাড়া পাসপোর্টের জন্য আবেদন করতে পারতো না। 

২০০৯ সালের আগস্টে, অবিবাহিত নেপালি মহিলাদের বিয়ের বিনিময়ে নগদ ৬৫০ ডলার দেওয়ার সরকারের সিদ্ধান্তের প্রতিক্রিয়ায় কাঠমান্ডুতে একটি বিক্ষোভ হয়েছিল। তারা এই পদযাত্রাকে "সরকার সমর্থিত যৌতুক" বলে অভিহিত করেছেন।
## তথ্যসূত্র

বিষয়শ্রেণী:দেশ অনুযায়ী নারীবাদ
বিষয়শ্রেণী:নেপালের রাজনীতি
বিষয়শ্রেণী:নেপালে নারীবাদ
জিটিআরই জিটিএক্স-৩৫ভিএস কাবেরী

**জিটিআরই জিটিএক্স-৩৫ভিএস** হল একটি আফটারবার্নিং টার্বোফ্যান প্রকল্প, যা ভারতের বেঙ্গালুরুস্থিত ডিফেন্স রিসার্চ অ্যান্ড ডেভেলপমেন্ট অর্গানাইজেশনের (ডিআরডিও) অধিস্ত গ্যাস টারবাইন রিসার্চ এস্টাবলিশমেন্ট (জিটিআরই) ল্যাব দ্বারা তৈরি করা হয়েছে। ভারতীয় নকশাকৃত, কাবেরি উদ্দেশ্য মূলত অ্যারোনটিক্যাল ডেভেলপমেন্ট এজেন্সি দ্বারা নির্মিত হালকা যুদ্ধ বিমান হ্যাল তেজসের (এলসিএ) শক্তি উৎপাদন ছিল। যাইহোক, কাবেরি প্রকল্পটি প্রয়োজনীয় প্রযুক্তিগত প্রয়োজনীয়তা পূরণ করতে বা এর পরিকল্পিত সময়সীমার সঙ্গে তাল মিলিয়ে চলতে ব্যর্থ হয় এবং আনুষ্ঠানিকভাবে ২০০৮ সালের সেপ্টেম্বর মাসে তেজস প্রকল্প থেকে বাদ দেওয়া হয়।

স্নেকমা, ডিআরডিও-এর সঙ্গে চুক্তিবদ্ধ হয়ে, ভারত কর্তৃক ক্রয়কৃত ৩৬ টি দাসো রাফাল জেটের অফসেট চুক্তির অংশ হিসাবে ইঞ্জিনটিকে পুনরুজ্জীবিত ও প্রত্যয়িত করবে।

## তথ্যসূত্র

## বহিঃসংযোগ

* ''Kaveri'' product detail on DRDO website
* Kaveri engine gathers momentum

বিষয়শ্রেণী:লো-বাইপাস টার্বোফ্যান ইঞ্জিন
বিষয়শ্রেণী:১৯৯০-এর দশকের টার্বোফ্যান ইঞ্জিন
নিউজিল্যান্ডে নারীবাদ

**নিউজিল্যান্ডে নারীবাদ** হল নিউজিল্যান্ডে নারীদের অধিকারের অগ্রগতির জন্য একটি ধারাবাহিক পদক্ষেপ ও একটি দর্শন। এটি সংসদ ও আইন প্রণয়নের মাধ্যমে এবং নিউজিল্যান্ডের ইতিহাস জুড়ে উল্লেখযোগ্য নারী ও জনগণের গোষ্ঠীর ক্রিয়াকলাপ এবং গুরুত্বপূর্ণ ভূমিকার মাধ্যমে ঘটতে দেখা যায়। নিউজিল্যান্ডে নারীদের ভোটাধিকার আন্দোলন ১৮৯৩ সালে সফল হয়েছিল যখন নিউজিল্যান্ড প্রথম দেশ হিসেবে সকল নারীদের ভোট দেওয়ার অধিকার দিয়েছিল। এছাড়াও মার্চ ২০০৫ থেকে আগস্ট ২০০৬ এর মধ্যে রানী দ্বিতীয় এলিজাবেথ, গভর্নর-জেনারেল সিলভিয়া কার্টরাইট, প্রধানমন্ত্রী হেলেন ক্লার্ক, নিউজিল্যান্ড প্রতিনিধিসভার স্পিকার মার্গারেট উইলসন ও প্রধান বিচারপতি সিয়ান ইলিসের সাথে নিউজিল্যান্ড ছিল বিশ্বের প্রথম দেশ যেখানে ক্ষমতার পাঁচটি সর্বোচ্চ পদ মহিলাদের দ্বারা অধিষ্ঠিত ছিল।

১৮৪০ সালে মাওরি নারীরা ওয়াইটাঙ্গি চুক্তি স্বাক্ষরের অংশ ছিল যা রানী ভিক্টোরিয়ার অধীনে ব্রিটিশ সাম্রাজ্যের অংশ হিসাবে নিউজিল্যান্ড তৈরি করেছিল। ব্রিটিশ সরকার নিউজিল্যান্ডের সংবিধান আইন ১৮৫২ পাস করেছে যা সীমিত-স্ব-শাসন মঞ্জুর করেছে, নিউজিল্যান্ডের প্রাপ্তবয়স্ক পুরুষ ইউরোপীয় জনসংখ্যার আনুমানিক তিন-চতুর্থাংশ ১৮৫৩ সালে প্রথম নির্বাচনে ভোট দেওয়ার অধিকার পেয়েছিল। মাওরি ১৮৬৮ সালে প্রথম ভোট দেয় ও নারীরা ১৮৯৩ সালে ভোট দেয়।
## ইতিহাস

### প্রাক-উপনিবেশ
নিউজিল্যান্ডে ইউরোপীয় বসতি স্থাপনের আগে মাওরি নারীদের উপজাতীয় নেত্রী, সামরিক কৌশলবিদ, যোদ্ধা, কবি, সুরকার ও নিরাময়কারী হিসাবে বিভিন্ন দায়িত্ব ছিল। তাদের ভূমিকা তাদের লিঙ্গ নির্বিশেষে ছিল। মাওরি উপজাতিদের মধ্যে জ্ঞাতি ব্যবস্থা প্রায়ই মাতৃসূত্রে সাজানো হত।
## তথ্যসূত্র

বিষয়শ্রেণী:দেশ অনুযায়ী নারীবাদ
নেদারল্যান্ডে নারীবাদ

**নেদারল্যান্ডসে নারীবাদ** উনিশ শতকের প্রথম তরঙ্গের নারীবাদ আন্দোলনের অংশ হিসেবে শুরু হয়েছিল। পরবর্তীতে, নেদারল্যান্ডসের দ্বিতীয় তরঙ্গের নারীবাদের সংগ্রাম অন্যান্য পশ্চিমা দেশে নারী অধিকার আন্দোলনের উন্নয়নের প্রতিফলন ঘটায়। নেদারল্যান্ডসের নারীরা এখনও নারী হিসেবে তাদের মুখোমুখি হওয়া অবশিষ্ট ভারসাম্যহীনতা ও অন্যায়ের উন্নতি কীভাবে করা যায় সে সম্পর্কে খোলামেলা আলোচনা করে।
## ইতিহাস
### রেনেসাঁ ও আলোকিতকরণ
নেদারল্যান্ডস নামে পরিচিত সাত সংযুক্ত  প্রদেশের প্রজাতন্ত্র ডাচ স্বাধীনতা যুদ্ধের মাধ্যমে তৈরি হয়েছিল, যা ১৫৬৮ সালে শুরু হয়েছিল ও ওয়েস্টফালিয়া চুক্তির মাধ্যমে শেষ হয়েছিল। চুক্তিতে প্রবেশের অধিকার ও তাদের নিজস্ব যৌতুক নিয়ন্ত্রণের অধিকার সহ মহিলাদের সীমিত সংখ্যক অধিকার ছিল। যদিও তারা এখনও আইনত পুরুষদের অধীনস্থ ছিল, বিধবা যেমন ভলকক্সকেন ডিরিক্স, একজন এন্টওয়ার্প প্রকাশক ও হারলেম শুড়ী আলেটা হ্যানেম্যানস তাদের স্বামীর ব্যবসা চালিয়ে যাওয়ার অনুমতি পেয়েছিল। মেয়েদের শিক্ষার কোনো অধিকার ছিল না এবং বিধবা হওয়ার আগে নারীদের সম্পত্তির মালিক হতে বা সরকারে অংশগ্রহণের অনুমতি ছিল না।

### প্রাথমিক মধ্য-উনিশ শতক
নেদারল্যান্ডে শিল্পায়ন নারী ও পুরুষ উভয়ের জন্য চাকরি নিয়ে এসেছে। শ্রমিক ইউনিয়নগুলি উনিশ শতকের মাঝামাঝি থেকে সংগঠিত হতে শুরু করে। ১৮৪১ সালে, আন্না বারবারা ভ্যান মিরটেন-শিলপরোর্ট নেদারল্যান্ডসের প্রথম মহিলা সংস্থা *হালপবেটুন আন এরলিজকে এন ভ্লিজটিজ আরমোয়েড* প্রতিষ্ঠা করেন। মধ্যবিত্ত নারীরা প্রথমে নার্সিংয়ে বেতনের চাকরি খুঁজে পেতে শুরু করে। ১৮৬০ সালে নেদারল্যান্ডসে প্রথম ডিপার্টমেন্টাল স্টোর খোলা হয় এবং নারীরা খুচরা কেরানি হিসাবে কাজ খুঁজে পেতে শুরু করে। কিন্ডারগার্টেনগুলি, যা জার্মানিতে অগ্রগামী ছিল যা নেদারল্যান্ডসে দ্রুত ছড়িয়ে পড়ে এবং তাদের কর্মীদের জন্য প্রশিক্ষিত যুবতী নারীদের একটি কর্মীবাহিনী প্রয়োজন। অল্পবয়সী নারীদেরকে প্রাথমিক বিদ্যালয়ে শিক্ষাদানের লক্ষ্যে প্রশিক্ষণ দেওয়ার জন্য ১৮৬৭ সালে মেয়েদের জন্য মাধ্যমিক বিদ্যালয় প্রতিষ্ঠিত হয়। একাডেমিক প্রতিশ্রুতি সহ যুবতী মহিলারা একটি সর্ব-পুরুষ মাধ্যমিক বিদ্যালয়ে ভর্তি হওয়ার অধিকারের জন্য আবেদন করতে পেরেছিল। ১৮৭১ সাল পর্যন্ত বিশ্ববিদ্যালয়গুলি নারীদের জন্য বন্ধ ছিল, যখন আলেটা জ্যাকবস মেডিসিন অধ্যয়নের জন্য ভর্তি হন। তিনি ইউরোপের প্রথম আধুনিক নারী চিকিৎসক হিসেবে স্নাতক হন। জ্যাকবস নেদারল্যান্ডসে মহিলাদের ভোটাধিকার আন্দোলনেও বিশিষ্ট হয়ে ওঠেন। তিনি ১৮৮২ সালে আমস্টারডামে প্রথম নারীদের জন্মনিয়ন্ত্রণ সদন খোলেন।
## তথ্যসূত্র

বিষয়শ্রেণী:নেদারল্যান্ডসে নারীবাদ
বিষয়শ্রেণী:দেশ অনুযায়ী নারীবাদ